
הכנסת העשרים
מושב שני
<פרוטוקול מס' 50>
מישיבת הוועדה לפניות הציבור
יום שלישי, ה' באדר ב התשע"ו (15 במרץ 2016), שעה 13:00
<סדר היום:>
<פניות ציבור בנושא הנפקת רישיונות מנייר והמרת רישיונות בישראל ובמדינות זרות- ישיבת מעקב לישיבה שהתקיימה בנושא ב- 16.2.2016>
נכחו:

<חברי הוועדה:> 
ישראל אייכלר – היו"ר
<מוזמנים:> 
	חנן אהרון
	–
	מנהל אגף א', משרד התחבורה והבטיחות בדרכים

	ידידה רזלן
	–
	תחום נהיגה, משרד התחבורה והבטיחות בדרכים

	מזל כהן
	–
	אגף מרשם ומעמד, רשות האוכלוסין וההגירה

	אדם אורלב
	–
	עו"ד, לשכה משפטית, רשות ההגירה והאוכלוסין

	קרן לוי
	–
	פונה

	אהרון סנדרס
	–
	פונה

	ניסן פשמיש
	–
	פונה


<ייעוץ משפטי: >
ורד קירו-זילברמן
<מנהלת הוועדה:>
שלומית אבינח
<רישום פרלמנטרי:>
יעל, חבר המתרגמים
<פניות ציבור בנושא הנפקת רישיונות מנייר והמרת רישיונות בישראל ובמדינות זרות- ישיבת מעקב לישיבה שהתקיימה בנושא ב- 16.2.2016>
<היו"ר ישראל אייכלר:>
אנחנו פותחים את ישיבת וועדת פניות הציבור בנושא הנפקת רישיונות מנייר והמרת רישיונות ממדינות זרות בישראל. בעצם זו ישיבת מעקב לישיבה שהתקיימה ב-16.2.2016. יש לי מישהו פה בכנסת שיש לו ראש מאוד גדול, כשאני אומר לו תאריך לועזי הוא מתרגם את זה לתאריך עברי. לי אין את זה, אז אני לא יודע איזה. אני מדבר על ה-16.2. יפה, ז' אדר א' תשע"ו. 

בדיון הקודם עלתה הטענה שאזרחי חוץ לארץ ששוהים בארץ לצורכי לימודים או עבודה, היות והם אינם בעלי אזרחות ישראלית הם מקבלים רישיון נהיגה מנייר, גם במקרים שלומדים נהיגה בישראל. 
<קריאה:>
 זה ז' באדר.

<היו"ר ישראל אייכלר:>
יש פה עובד כנסת, אני לא אגיד את שמו, אבל הוא, אני אגיד את זה ככה, אפשר לא לפרוטוקול. מכאן והלאה אנחנו נרשום תאריכים עבריים גם.

 הוועדה מקיימת ישיבת מעקב, אמרתי כבר. יש כאן נקודה נוספת, גם מי שלומד נהיגה בישראל ועובר כאן מבחני נהיגה, עיוני ומעשי, גם הוא מקבל רק נייר. הבעיה הייתה שהרישיון מנייר לא מוכר כרישיון נהיגה בינלאומי בחוץ לארץ. תיירים מחויבים להגיע כל חצי שנה פיסית למשרד הרישוי לצורך חידוש הרישיון, משלמים אגרה כמובן. יש בעיה שגם לא שולחים הודעה שתוקף רישיונם פג, הם צריכים בעצמם לבדוק את זה. יש להם גם בעיות בהשכרת רכב, ובביטוח רכבים ובביטוחים מקיפים. 
<חנן אהרון:>
לא צריך לשלוח להם הודעה שהרישיון שלהם פג, הוא מקבל לחצי שנה, הוא יודע שזה לחצי שנה.

<היו"ר ישראל אייכלר:>
לא, כל אזרח שמקבל למשל ל-10 שנים, מודיעים לו כמה חודשים קודם.

<חנן אהרון:>
הוא מקבל רק לחצי שנה, אז אין מה להודיע לו.
<היו"ר ישראל אייכלר:>
אז גם את זה צריך לשנות. אני אומר שהתוצאה היא שכל חצי שנה הוא צריך לזכור - - -

<שלומית אבינח:>
דיברנו על זה בדיון הקודם.

<היו"ר ישראל אייכלר:>
דיברנו על זה. אני רק מתמצת את מה שכבר דיברנו.

גם בהשכרה ובביטוח רכב. בדיון הקודם הוצע שתושבים שאינם בעלי אזרחות ישראלית יוכלו לקבל רישיון עם תמונה, כרטיס רגיל כפוף לתוקף השהייה שלהם בארץ. רשות ההגירה והאוכלוסין התבקשו להעביר את קצבי הלומדים שלהם למשרד התחבורה. דיברנו על הדבר הזה, אבל קיבלתי מכתב מפונה, לדעתי הוא מתמצת את העניין מאוד טוב וממצה, הוא עשה כמעט עבודת מחקר. הוא אומר ככה: "הקשר בין משרד התחבורה ומשרד הפנים לגבי רישיון נהיגה הוא בכלל לא מחויב במציאות מבחינת נהיגה, מבחינת בטיחותה דרכים, מבחינת הנהיגה אין לזה שום קשר". 
<חנן אהרון:>
בין מה למה?

<היו"ר ישראל אייכלר:>
בין הרישום במשרד הפנים לבין היכולת לשבת על הכביש ולנהוג. 
<חנן אהרון:>
זה ברור.

<היו"ר ישראל אייכלר:>
הם אומרים שיש אפשרות לתת כרטיס, הרי בדיון הקודם העליתם כל מיני נימוקים שיש כל מיני שוהים בלתי חוקיים שמשתמשים ברישיון הנהיגה ולכן צריך להפיל את זה, כדי ששוטרים לא יטעו לחשוב שזה אזרחות, כולל בבחירות. הם הציעו פשוט לעשות כרטיס עם תמונה ושיהיה כתוב שם: 'אינו אזרח ישראלי'. בארה"ב יש רישיון נהיגה לבחור צעיר, כתוב - - -

<חנן אהרון:>
חשבנו לעשות על צבע שונה. היועצת המשפטית לא אישרה את זה מסיבות משפטיות של אפליה ו- - -

<היו"ר ישראל אייכלר:>
אין תעודת זהות כחולה ותעודת זהות ירוקה?

<חנן אהרון:>
לגבי רישיון נהיגה היא לא הסכימה.

<היו"ר ישראל אייכלר:>
אני אומר לך שהתשובה שלה היא שיש תעודות זהות, אבל בוא נניח שזה יהיה אותו צבע ויהיה כתוב בגדול ליד התמונה, כמו שכתוב 'מתחת לגיל 21' כך יהיה כתוב 'אינו אזרח ישראלי', ואז - - -

<ידידה רזלן:>
הוא חייב לנהוג עם דרכון, שלא יציג את זה כתעודת זהות.

<חנן אהרון:>
נכתוב שהוא חייב לנהוג עם דרכון. בסדר.

<היו"ר ישראל אייכלר:>
או כל מה שתכתבו, או שחייב לנהוג עם דרכון, או אינו אזרח ישראלי. 

<חנן אהרון:>
כששוטר עוצר מישהו, אני נותן לך דוגמה, הוא מסתפק בתעודת זהות הזאת. הרישיון הזה הוא כמו תעודת זהות. אנחנו אומרים, איך הוא יודע שזה שוהה בלתי חוקי או חוקי, הוא צריך את הדרכון כדי לראות. 

<היו"ר ישראל אייכלר:>
אנחנו רוצים לשנות שכן תהייה תמונה ושהוא כן יוכל לנסוע עם זה בחוץ לארץ.

<חנן אהרון:>
כן, אבל עם דרכון.

<היו"ר ישראל אייכלר:>
עם דרכון. פה אתה יכול לציין שצריך עם דרכון, אבל התמונה שלו צריכה להיות על הכרטיס. 

לשלוח הודעות תזכורת למחזיק כרטיס כמו כל אזרח אחר שמקבל תזכורת. העיקר, העיקר, העיקר שהביטוח יכסה את הדבר הזה. הוא הביא לי פה פסיקה של בית משפט שהייתה ב-2003, שאומרת: "במצב הקיים, לפי תקנה 567", השופט אומר, אתם וודאי יודעים מהי התקנה שהיא אנכרוניסטית, טוען השופט שיכול להיות שאם מישהו ינהג ככה, אומר השופט במאמר מוסגר:, "לעתים נהיגה בלא רישיון נהיגה ישראלי על פי תנאי התקנה 567, מקפלת בטוחה העדר במקרה של תאונת דרכים כיסוי ביטוחי גם אם פוליסת הביטוח שולמה כדת ובמועד. יכולות להיות לכך השלכות דרמטיות בפן האזרחי של תאונות דרכים". מה בעצם אומר השופט, שתבוא חברת ביטוח ותגיד: 'אדוני, אני לא חייבת לפי זה, רק לפי רישיון ישראלי'. זו הערה של - - -
אני רוצה קודם כל, בגלל שזו ישיבת מעקב להתחיל לשמוע את משרד התחבורה ואת משרד הפנים ואחר כך את הפונים.

<שלומית אבינח:>
רשות האוכלוסין. מי מתחיל, חנן או מזל?

<חנן אהרון:>
אני רק רוצה לציין שהוועדה, בחיוב אני אומר את זה, עובדת במרץ. זאת אומרת, אנחנו עוד לא הספקנו לקיים את הדיון ויש כבר דיון מעקב. אנחנו אומרים שהלוואי שזה יהיה ככה בכל הוועדות ואז מצבנו בכול יהיה טוב.

אנחנו קיימנו דיונים עם נציגי משרד הפנים. היינו איתם בדיון ויש גם סיכום דיון. אמרנו אז שהקושי שלנו הוא בזה שאז אנחנו לא יודעים לאפיין ולהגדיר את סוגי האוכלוסיות בתוך קובץ הזרים של בעלי סטטוס 'דרכון זר', 'בעלי רישיונות', 'שהייה בארץ' – היה לנו קושי בעניין הזה. את זה רצינו לעשות כדי לחשוב אם לאלה כן לתת לא לתת, בדיון נוסף שקיימנו בהנהלת המשרד הבכירה. 
בשנת 2009 הייתה הנחיה של המנכ"ל שלא להוציא רישיון נהיגה עם תמונה לאוכלוסיות האלה, עכשיו המדיניות אכן השתנתה. לאור הדיון ולאור בחינה מחדש של הנושא ולאור היכולת לקבל ממשרד הפנים, החלטנו שאכן לתת להם רישיון נהיגה – זו כבר הבשורה הראשונה – רישיון נהיגה עם תמונה. 

<היו"ר ישראל אייכלר:>
אם כך זה רישיון רגיל.

<חנן אהרון:>
כמו כל אזרח, רישיון נהיגה עם תמונה כמו שאני מקבל וכמו שכל אחד אחר מקבל. את זה שינינו בכפוף לזה שאנחנו עכשיו, חברתי תספר גם על מה שישבנו, אנחנו רוצים לקבל ממשרד הפנים את קובץ סטטוס השהייה והרישיון שלהם. זאת אומרת, יש רישיון לשנה ויש רישיון לשנתיים ויש רישיון לתייר וכן הלאה וכן הלאה. אנחנו מבחינתנו, כשנוכל לקבל את הקובץ הזה נוכל לראות ולעשות הצלבה מול קובץ הנהיגה אצלנו ולדעת שאכן יש לו רישיון בתוקף, רישיון שהייה בישראל בתוקף, נוכל אז להנפיק לו רישיון. אנחנו החלטנו שאנחנו ניתן את זה לשנה. זאת אומרת, גם - - -

<היו"ר ישראל אייכלר:>
למה רק לשנה?

<חנן אהרון:>
אני אומר למה. חברתי ממשרד הפנים גם תסביר לך שהרישיונות השהייה ניתנים שנה ועוד שנה. לא ניתנים שלוש שנים מראש. היא תסביר.

אני מדבר על כל סוגי האוכלוסיות ואומר למה. אנחנו לא רוצים לעשות הבחנה, יכול להיות שכל האוכלוסיות תצאנה נשכרות מהדיון הזה, אנחנו לא מדברים רק על א'1 ו-א'2 שהם סטודנטים ששוהים בישראל כמו בחור ישיבה וסטודנטים אחרים שלומדים פה, אנחנו מדברים על כל הזרים. כל מי שהוא בעל דרכון זר, שנקבל את הקובץ נדע מה - - - 

<שלומית אבינח:>
סליחה שאני מתערבת. מזל, יש הרבה בקשות של עובד סיעודי זר חוקי, יש לו רישיון מחו"ל והוא רוצה להסיע את הקשיש לטיפולים. זה גם מקרה שיכול לענות למה שאתם עושים?

<חנן אהרון:>
כן, אני אומר כן. בעצם אנחנו הכנסנו - - -

<היו"ר ישראל אייכלר:>
מצוין, זו בשורה של ממש. אני רוצה להודות לך על כך. אני רוצה ל- 10 שנים, אבל מינימום 3 שנים.

<חנן אהרון:>
אני אסביר. את המדיניות שיננו, אבל היא נכונה. כלומר, יש גם היגיון בדבר הזה. ברגע שאני מקבל את הקובץ ממשרד הפנים ואני יודע שהאדם הזה שוהה בישראל, יש לנו רישיון של שנה. קוראים לזה רישיון שהייה בישראל. פעם אמרנו ויזה ואשרה, היום אני למדתי שצריך לקרוא לזה 'רישיון שהייה'. למדתי שזה 'רישיון שהייה בישראל' ושהרישיון שלו בתוקף. ברגע שהרישיון בתוקף, הם מחדשים אותו מידי שנה אז אנחנו יודעים ששנה אחת אני נותן לו כי הרישיון שלו בתוקף, אני לא יודע מה יקרה בשנה הבאה. זאת אומרת, בסוף השנה הזאת - - -

<היו"ר ישראל אייכלר:>
מה זה 'מה יקרה'. אם הוא יהיה בארץ הוא יקבל ל-3 שנים, נכון?

<מזל כהן:>
לפני כמה שנים, חנן מדבר על זה שאנחנו לא רוצים להפלות בין זרים - - - 

<היו"ר ישראל אייכלר:>
סליחה, רק לפרוטוקול. מזל כהן, מנהלת אגף אשרות וזרים.

<מזל כהן:>
אכן באופן כללי לכל הזרים בארץ אנחנו נותנים רישיון שהייה מסוג מסוים לשנה בלבד ובכל שנה בהתאם קריטריונים שיש לנו מארכים לשנה נוספת. לפני מספר שנים, כשעשינו הקלות לזכאי חוק שבות ובמיוחד לתלמידי ישיבה, החלטנו לתת לתלמידי ישיבה רישיון שהייה ל-3 שנים בבת-אחת. אתם מדברים פה על רצון לשוויון בין כל הזרים, בכל אופן אנחנו הבענו אז רצון לתת לאותם יהודים רישיונות שהייה יותר ארוכים בישראל. בכל אופן, כי יהודי שנמצא בישראל בכל סטטוס שהוא, בכל רגע נתון יכול להגיש בקשה לאזרחות ישראלית. זאת אומרת, להגיש בקשה לעולה, ולכן בזמנו החלטנו להקל עליהם. 
אני חושבת שבמסגרת ההקלות האלה, אם תשאלו לדעתי, אם אנחנו החלטנו לתלמיד הישיבה 3 שנים, גם אתם יכולים לתת 3 שנים.

<חנן אהרון:>
אני אומר. ברור. עכשיו אני שומע. אני מוכן לתת. אני אשכלל את זה, אני אחדד.

<מזל כהן:>
סליחה, אני אשלים את המשפט. בנוגע לזרים שאינם זכאי שבות, אגב, גם סטודנטים, יש לנו סטודנטים יהודים וגם זכאי שבות, איתם אנחנו נוהגים אותו דבר. לגבי זרים, סטודנטים זרים אנחנו נותנים לשנה בלבד.

<היו"ר ישראל אייכלר:>
אז אין לך בעיה עם זה.

<חנן אהרון:>
יש לי תשובה מצוינת לעניין. אין לי בעיה. אנחנו ניתן רישיון נהיגה בהתאם לרישיון השהייה בישראל.

<היו"ר ישראל אייכלר:>
זאת אומרת, 3 שנים.

<חנן אהרון:>
בהתאם - - - 

<היו"ר ישראל אייכלר:>
למי שיש לו 3 שנים אתה תיתן 3 שנים?
<חנן אהרון:>
אני רוצה יותר טוב, אולי מחר הם יחליטו 5 שנים אז אני אתן ל-5 שנים. אני נותן לפי תוקף רישיון הנהיגה בישראל.
<היו"ר ישראל אייכלר:>
אני רציתי להיות ברור כדי שלא יהיו פה - - 

<אהרון סנדרס:>
הוויזה שלי, פג תוקף עוד חצי שנה אז לא יהיה לי לא רישיון ולא זה.

<מזל כהן:>
תיגש למשרד הפנים ותבקש שיאריכו לך את זה.

<היו"ר ישראל אייכלר:>
יש בעיה שנותנים להם תור לעוד חצי שנה.

<אהרון סנדרס:>
אם הם יתקשרו בחזרה. הם אמרו שתוך חודש הם יתקשרו בחזרה ובינתיים לא קיבלתי תשובה.

<מזל כהן:>
בואו נעשה סדר. 

<היו"ר ישראל אייכלר:>
אני רוצה לשמוע כי אין לו אפשרות לתור אלא רק אחרי חצי שנה אחרי שהוא מזמין, אז לא יהיה לו. אתם יודעים מה, אולי נשמע אותך, זה הכי טוב. למה אני צריך לשאול ושאת תשיבי. תגידי את.

<מזל כהן:>
מה שרציתי להגיד, עניין התורים, עזבו את זה בצד. גם פה עשינו מהפך. אני באמת השתתפתי בכל המהפכים האלה כי אני קיבלתי תלונות מכל מיני גופים חרדיים. אני העליתי את הנושאים האלה בפני השר אלי ישי ובאמת הגענו להישגים מעולים בנוגע לתלמידי ישיבה ובכלל ליהודים וזכאי שבות.

בעניין התור, ניסינו לצמצם את התור, ואתם יודעים את זה, לקחנו את הפרויקט של תלמידי ישיבה. ריכזנו אותו אצלנו במטה ולא בלשכות כך שלא צריך להזמין תור. זה מרוכז אצלנו, מגיעים עם כל הדרכונים, אלינו מגיעים כל הדרכונים שלהם ובמטה אצלנו אנחנו מאריכים להם את רישיונות השהייה. 

במקרה כמו שלך, שיש לך קצת בעיה ואני מבינה את הבעיה שלך, בכל אופן יש לך רישיון תקף אני מבינה- - -

<אהרון סנדרס:>
לא, זה הולך לפי, נגיד, עכשיו אני לא יכול לקבל עוד פעם רישיון כי התוקף שלי לא יהיה בעוד חצי שנה. עכשיו קיבלתי - - -

<מזל כהן:>
תוקף רישיון הנהיגה.

<אהרון סנדרס:>
נכון ולכן אני לא יכול לנהוג אחרי עוד חצי שנה. לא תהייה לי בכלל אפשרות לנהוג פה בארץ.

<מזל כהן:>
הבנתי. אתה צריך פשוט לגשת לשכה ולהגיד שאתה רוצה להאריך את זה כדי שתוכל לקבל רישיון נהיגה. זה מקרה מיוחד, זה לא בין המקרים שאנחנו פותרים את הבעיה אצלנו במטה. אתה ממש צריך ללכת ללשכה להזמין תור. נכון, יש בעיה עם זימון תורים, גם את זה מנסים לפתור. אני יודעת שעובדים על זה קשה ובעזרת ה' זה יהיה בסדר.

<ניסן פשמיש:>
אני חושב שכל זה שאת אומרת לגבי המטה, ככה זכור לי, כי כשהייתי בחור בישיבה אז באמת שלחו את הדרכון שלי ולא הייתי צריך להגיע למטה. אני חושב שמי שנשוי צריך לבוא בעצמו - - -

<חנן אהרון:>
שולחים הביתה. זה לא קשור - - - 

<מזל כהן:>
אתם העליתם את זה גם בפעם הקודמת, אבל עזבו, זה דיון בנפרד.

<היו"ר ישראל אייכלר:>
יש לנו כתובת בשבילכם. תכתבו לוועדה לפניות הציבור, שלומית כבר תטפל בזה בנפרד. אני רוצה לציין לצורך הפרוטוקול, בלי שום קשר לדיון הזה, מנהלת הוועדה הראתה לנו פניית ציבור על משרד ממשלתי, אני לא אגיד את שמו, אני לא רוצה להגיד איזה משרד, של אדם שהתלונן על אוטובוס שלא הגיע. הוא קיבל תשובה: 'אנא להביא את פרטי המקרה, פרטי הנהג, תאריך ושעת המקרה. ללא הפרטים האלה לא נוכל לבדוק את תלונתך באופן ענייני'. אצלנו אין תשובה כזאת. איך אדם שעומד בתחנה ידע מי היה הנהג שהיה אמור לבוא. צריך לעשות וועדת חקירה או ללכת ל"אגד" ולשאול מי היה בתורנות וכל זה. אצלנו בוועדה, זה לא שייך אליך חנן - - -

<חנן אהרון:>
לא באגף שלי.

<היו"ר ישראל אייכלר:>
לא. לא באגף שלך ואפילו לא אמרתי איזה משרד, אולי זה משרד החקלאות. למעשה פה אצלנו בוועדה אתם לא תצטרכו, שלומית תדע בדיוק מה צריך והיא תדבר. יש זכויות רבות למזל שכבר עשתה הרבה הרבה שבירת בירוקרטיה ולסידורים לקבוצות שעד אז היה גיהינום להגיע למשרד הפנים. 
<חנן אהרון:>
כן, היא ישבה איתנו בישיבה, פעם ראשונה שאני יושב איתה ואני ראיתי את הרוח הנושבת. במשלי כתוב, הפסוק כותב: "אוהבי אוהב ומשחרי ימצאוני, עושר וכבוד איתי" בקיצור, שם כתוב 'אוהביה' אנחנו קוראים 'אני אוהבי אוהב'. רש"י מסביר, אני אוהביה, אלה שאוהבים את התורה ולומדים אותה. מי שאוהב אותם.

<היו"ר ישראל אייכלר:>
"חבר אני לכל אשר ירואך"

<חנן אהרון:>
בעניין הזה, יפה לראות את זה במשרד - - -

<היו"ר ישראל אייכלר:>
אני מברך גם אותך ואת משרד התחבורה על הבשורה שהבאתם היום לאלפי אנשים, שתוכלו להוציא להם קודם כל כרטיס רגיל כמו אזרח אחר, זה כבר דבר חשוב. תמונה, גם דבר חשוב.

<שלומית אבינח:>
לאלה שיש רישיון נייר, איך תתבצע ההחלפה?

<חנן אהרון:>
אני רק רוצה לומר, שייכתב גם בפרוטוקול, שזה על פי החלטת המנכ"ל. זאת אומרת, זה אותו מנכ"ל שאז כתב שהוא בחן את המדיניות ולאור היכולות לראות - - -

<היו"ר ישראל אייכלר:>
המנכ"ל של?

<חנן אהרון:>
מנכ"ל משרד התחבורה. עוזי יצחקי. זאת אומרת, הוא שינה את המדיניות, אנחנו משנים בהתאם לזה. לאחר שהסברנו לו שיש את האפשרות היום לקבל את הקבצים ולראות בפועל את תוקף רישיונות השהייה, אז כמובן ההיגיון שעמד אז מאחורי המדיניות השתנה, לכן הוא שינה את זה. 
<שלומית אבינח:>
אז לזכאי חוק השבות – 3 שנים, זרים – שנה.

<חנן אהרון:>
לא, אל תכתבו כך. אנחנו ננפיק רישיון נהיגה לפי תוקף רישיון השהייה בישראל שאנחנו מקבלים ממשרד הפנים. זה יכול להיות 3 שנים, זה יכול להיות שנה, חצי שנה.

<ניסן פשמיש:>
חנן, רק שאלה. לפי מה שאני מבין, בין כה וכה בכרטיס יהיה כתוב ה 'בצמוד לדרכון'. שצריך - - -

<חנן אהרון:>
בעניין הזה אני רוצה להוסיף, כי זו הערה שהוסיפה ידידה, היא בדיוק קיבלה את ההערה בדרך. אנחנו נבחן את האפשרות לכתוב: 'רישיון זה תקף בצמוד'. שוב, אני רוצה לבחון את זה, אני לא משפטן. אני רוצה לבדוק את זה בלשכה המשפטית שאכן אפשר לעשות את זה, זה יקל מאוד. אם נקבל את האישור המשפטי אנחנו בהחלט נעשה. אנחנו נבחן את הנקודה הזאת ואם כן - - -

<היו"ר ישראל אייכלר:>
רגע, רגע. הגברת ידידה, לאיזה צורך אני צריך את האישור?

<ידידה רזלן:>
האדם הזה הולך ומזדהה בבנק ומקבל כל מיני שירותים - - -

<חנן אהרון:>
אז יופיע שהוא אינו אזרח.

<ידידה רזלן:>
יותר עניין ביטחוני.

<חנן אהרון:>
אני רוצה לומר לכם, יש בזה חשיבות. תראו, אנחנו שיננו מדיניות - - -

<היו"ר ישראל אייכלר:>
אז למה שלא יהיה כתוב 'בצמוד לדרכון' ושלום על ישראל, לא שהייה.

<חנן אהרון:>
לא. מבחינת ניסוח שלא תהייה בעיה - - -

<היו"ר ישראל אייכלר:>
אני הייתי כותב: 'אינו אזרח ישראלי'.

<חנן אהרון:>
לא, זה לא טוב, חבל.

<היו"ר ישראל אייכלר:>
כי אז זה פותר לך את כל הבעיה הביטחונית.

<חנן אהרון:>
למה?

<היו"ר ישראל אייכלר:>
כי הוא לא יכול להציג את עצמו כאזרח ישראלי. כל השב"חים (שוהים בלתי חוקיים) - - - 

<ניסן פשמיש:>
רק אם זה יהיה קשור לוויזה שלו.

<היו"ר ישראל אייכלר:>
רק שנייה אחת, אני מדבר עכשיו על - - -

<חנן אהרון:>
לכתוב: 'אינו אזרח ישראלי' זה קצת בעיה בשבילו - - -

<היו"ר ישראל אייכלר:>
למה? כשהוא יהיה אזרח אז הוא יהיה אזרח. 

<חנן אהרון:>
יש לנו אינטרס שהם יהיו אזרחים, זה יגרום להם לעלות. זאת הדרך לציון.

<היו"ר ישראל אייכלר:>
אם אתם מתנים את זה, גברת ידידה אני רוצה לומר משהו. השוטר ברחוב בכביש הוא לא גאון, הוא לא צריך להיות גאון. אם הוא רואה בכפוף לרישיון השהייה זה - - -

<חנן אהרון:>
לא, היא אמרה לדרכון. הרב אייכלר, היא אמרה - - - 

<היו"ר ישראל אייכלר:>
זה צמוד לדרכון, כן. שתי מילים: 'בכפוף לדרכון'. רישיון שהייה לא רישיון שהייה לא מעניין - - -

<חנן אהרון:>
לא. לא. לא. 

<היו"ר ישראל אייכלר:>
קיבלתי גם תלונות של פונים - - -

<חנן אהרון:>
בצמוד לדרכון. 

<היו"ר ישראל אייכלר:>
כן, לא יותר מזה. אני אגיד לך למה. קרו מקרים שהשוטר אמר: 'לך לבית משפט, שם תסביר'.

<ידידה רזלן:>
הוא לא יודע לקרוא את הדרכון. 

<אהרון סנדרס:>
אבל למה שזה יהיה קשור לוויזה?

<היו"ר ישראל אייכלר:>
לא קשור לוויזה. זה רק לצורך זיהוי.

<חנן אהרון:>
אני רוצה רק משפט אחד. בנאדם מסתובב עם רישיון עם התמונה, הוא יכול להיות שוהה בלתי חוקי והוא ימשיך עוד חמש שנים. אנחנו נתקלו עם כאלה שמסתובבים עם רישיונות עשר שנים. הם מסתובבים עם זה ומכניסים אותם לכל מקום. לכאורה, אם הוא רשום שם הוא יכול לבחור לכנסת. אני אומר, אנחנו כותבים את זה כדי שמישהו בבנק ואיפה שלא יהיה, שוטר שעוצר ואומר לו: סליחה, תביא לי רק דרכון כדי ש- - -
<היו"ר ישראל אייכלר:>
'צמוד לדרכון', כן. הייתי כתוב 'בצמוד לדרכון' וזהו.

<חנן אהרון:>
אני אמצא את הניסוח המשפטי עם הלשכה המשפטית. 

<ניסן פשמיש:>
מה זה קשור לאשרה?

<מזל כהן:>
בארה"ב מאז מה שקרה, נותנים רישיון נהיגה עד תום תוקף האשרה, לישראלים.

<היו"ר ישראל אייכלר:>
סליחה, אני לא שומע אז כל מה שאתם אומרים אני לא אדע. מה אמרת?

<מזל כהן:>
תושבים ישראלים שבאים מארה"ב לישראל שואלים למה הרישיון לשנה ולא ארבע או חמש שנים באותה מדינה. הם אומרים: 'זה בעקבות אסון התאומים, הפיגוע שהיה'. המדיניות שלהם היא לתת רישיון נהיגה עד תום תוקף האשרה.

<היו"ר ישראל אייכלר:>
מי?

<מזל כהן:>
בארה"ב. 

<היו"ר ישראל אייכלר:>
למעשה, שאלתי את היועצת המשפטית של הוועדה, כלומר, כשאתה יושב עם היועצים המשפטיים של משרד התחבורה אתה יכול להגיד שהיועצת המשפטית של הוועדה אמרה שזה בסדר גמור לכתוב 'בצמוד לדרכון'. אז אין בעיה. רק תאריך אני רוצה. חנן, אתה יודע שבמדינת ישראל תאריך זה הדבר שהכי קשה להשיג.

<ידידה רזלן:>
זה לא תלוי בנו, זה אנשי מחשב.

<חנן אהרון:>
האמת, הכי קל להגיד 'אחרי החגים'. אנחנו מתקרבים לחגים עכשיו.

<היו"ר ישראל אייכלר:>
אלה שיש להם היום מנייר גם הם יוכלו להחליף, כן?

<חנן אהרון:>
כולם. זאת אומרת, אם הוא יבוא למשרד הרישוי, נחליף לו וננפיק לו ואז יוציאו לו, זאת אפשרות, בהחלט.

<היו"ר ישראל אייכלר:>
משרד הפנים, מתי אתם תהיו ערוכים? העברתם כבר, אז אם אנחנו - - -

<ידידה רזלן:>
לא, צריך לדעת לקרוא את כל הקבצים ולדעת כל אחד והמעמד שלו. לדעת לקורא את מה שמעבירים.

<היו"ר ישראל אייכלר:>
מי, המחשב שלכם?

<ידידה רזלן:>
כן, לדעת.
<היו"ר ישראל אייכלר:>
ניתן חודש, זה מספיק?

<ידידה רזלן:>
אני לא יודעת. אנשי המחשוב - - - 

<חנן אהרון:>
אנחנו לא שאלו אותם, את אנשי המחשוב, כי ישבנו רק - - -

<היו"ר ישראל אייכלר:>
שרק לא יספרו לי שהם צריכים ליצור תכנה חדשה.

<חנן אהרון:>
זה לא תכנה חדשה. עבדנו על זה כבר. 

<היו"ר ישראל אייכלר:>
אז תעשו קורס.

<חנן אהרון:>
עשינו כבר. העובדים יודעים היום. בואו נסדר את הדברים. היום אנחנו מקבלים את קובץ הזרים, זה אחרי הרבה הרבה פעילות מול משרד הפנים. 

<שלומית אבינח:>

רשות האוכלוסין.
קוראים להם משרד הפנים.

<חנן אהרון:>
רשות האוכלוסין, סליחה.

<שלומית אבינח:>
הם לא אוהבים שקוראים להם משרד הפנים.

<חנן אהרון:>
טעות שלי. רשות האוכלוסין.

<היו"ר ישראל אייכלר:>
רק חולה צריך החלפת שם, אדם בריא לא צריך. הם יכולים להיקרא משרד הפנים, יש להם שר טוב ורשות האוכלוסין יכולה - - -

<מזל כהן:>
אני כבר הפסקתי לתקן.

<חנן אהרון:>
מרוב המעברים בין אנחנו לא יודעים לעקוב אחר השמות. משרד הכלכלה המשרד הזה.

<היו"ר ישראל אייכלר:>
אז בוא נסכם. אם אנחנו בחודש אדר - - 

<שלומית אבינח:>
ה' באדר ב'. ה' ניסן זה ערב פסח אצלנו, ה' באייר זה יום העצמאות. יום העצמאות זה יום מאוד מתאים.

<חנן אהרון:>
הרב אייכלר, אתה לא תתנגד ?
<היו"ר ישראל אייכלר:>
אני לא אתנגד. 

<חנן אהרון:>
מאחר ויש לנו קשר טוב - - -

<היו"ר ישראל אייכלר:>
עד ה' באייר - - - 

<חנן אהרון:>
מאחר ומנהלת הוועדה לא עוזבת אותנו כל יום, זה מזרז ואני אומר לזכותה. אני אומר לך את האמת - - -

<היו"ר ישראל אייכלר:>
תלונה כזאת תיכנס לתיק האישי.

<שלומית אבינח:>
אני אומר לזכותה. היא בדברים האלה, מכל השנים שאני מכיר אותה, בכל הנושאים שאנחנו באים לפה. מאחר והיא יושבת לנו פה אז אנחנו רצים, לא תמיד הכול הולך מהר. 

כמובן שאנחנו ניידע אותה בימים הקרובים. נשב עם אנשי המחשוב שלנו - - -

<היו"ר ישראל אייכלר:>
פשוט אנחנו צריכים להודיע לציבור - - -

<חנן אהרון:>
אני צריך לשבת עם אנשי המחשוב, הוא יגיד לי בעוד שבוע אז אני אבשר לכם שזה בעוד שבוע.

<שלומית אבינח:>
חנן, אין בעיה שאתה תבשר, אבל מה שאני אומרת לפרוטוקול, גם אלה שיש להם מנייר הם ירצו לבוא גם אם זה בתוך החצי שנה. אתם צריכים להיות ערוכים כי הם יבואו להחליף.

<חנן אהרון:>
זאת לא בעיה, ברגע שהתכנה עובדת ותעבוד להוציא להם, יבוא למשרד הרישוי ונחליף לו את זה. הוא יקבל.

<היו"ר ישראל אייכלר:>
אז בוא נעשה ככה, כשעושים שידוך כותבים בתנאים: 'החתונה תהייה בשנה הבאה ובתוך הזמן מתי שיתרצו הצדדים'. זה הנוסח שאנחנו כותבים.

אנחנו כותבים תאריך, עד ה' באייר תשע"ו ובתוך הזמן עד שיתרצו המחשבים של משרד התחבורה.

אני רוצה להודות- - -

<חנן אהרון:>
לא, אבל צריך להוריד לנו את החודש של החגים. זאת אומרת, לקזז.

<היו"ר ישראל אייכלר:>
לכן עשינו ה' באייר.

<חנן אהרון:>
אחרת נביא אותם בחול המועד שיעבדו. זה דבר - - -

<היו"ר ישראל אייכלר:>
אני רציתי ה' בניסן, אבל זה ערב פסח, אני לא רוצה שהעובדים שלך יעבדו בערב פסח. במקום לעזור לאישה בניקיון הפסח הם ישבו על המחשבים, נתנו עד ה' באייר. 

כעת, כל מיש רוצה להגיד יגיד במשפט כי אנחנו צריכים לגמור. ידידה רוצה להגיד משהו.

<ידידה רזלן:>
אני רק רוצה להגיד, אנחנו קיבלנו את קובץ הזרים, חלק מקובץ הזרים אנחנו יודעים לדעת מה תוקף האשרה שלהם ולחלק לא. על זה אני צריכה לשבת עם אנשי משרד הפנים מה קורה - - -

<מזל כהן:>
יש לך את זה במחשב, אנחנו נתנו.

<ידידה רזלן:>
אני אתן להם דוגמאות ואני אראה במחשב, כי זה יכול למנוע הפקת רישיון קבוע.

<היו"ר ישראל אייכלר:>
ל-3 שנים, למה? למי שיש לך ספק תני לו על אחריותי, לא יקרה שום דבר, הוא לא יפוץ את מגדלי התאומים.

<ידידה רזלן:>
אמרו לי ממשרד הפנים שיתכן שגם דרכונים לא נכונים, לא אגיד מזויפים, לא נכונים.

<היו"ר ישראל אייכלר:>
רגע, אז מה, אם למישהו יש דרכון מזויף, יש משטרה, יש לנו צבא, יש לנו - - -

<ידידה רזלן:>
המטרה שלנו, כשיש לנו את הקובץ הזה זה לעבוד מולו, זה המסמך שתקף.

<היו"ר ישראל אייכלר:>
טוב מאוד.

<חנן אהרון:>
אנחנו נקבל את הקובץ ממשרד הפנים, נשב מולם, יש לנו תקשורת טובה והם עובדים איתנו בשיתוף עד שנגיע לפתרון.

<היו"ר ישראל אייכלר:>
אני משתמש הרבה פעמים, אני מתנצל בפניכם אם מישהו כבר שמע את זה ממני. יש שיטת שלטון של סטלין ויש שיטת שלטון של ארה"ב. שיטת השלטון הסטליניסטית אומרת: 'כדי שפושע אחד לא ייהנה אני אעשה סבל לאלפי ומיליוני איש יסבלו כדי שפושע אחד לא ינצח את הממשלה'. השיטה האמריקאית אומרת: 'כל אדם זכאי עד שיוכח אחרת'. ולכן אני חייב לאפשר למיליוני אנשים לחיות בחופשיות גם אם מישהו יתנגב בתוך הפרצה ואני צריך לתפוס אותו.

<חנן אהרון:>
עד שנופלים מגדלי התאומים.

<היו"ר ישראל אייכלר:>
עד שנופלים מגדלי התאומים או שעד מס הכנסה עולה עליו. אמר לי מישהו שבארה"ב, אם רצחת מישהו זה לא כל כך נורא, אבל אם מס הכנסה תפס אותך תשב שנים'. זו השיטה האמריקאית. אני לא אומר איזו שיטה יותר טובה. אנחנו צריכים להיות בדרך האמצע, בדרך ההיגיון. אי אפשר לתת סבל לאלפי אנשים בגלל שאולי מישהו יזייף דרכון, זו לא דרך. נכון?
<חנן אהרון:>
מסכים.

<היו"ר ישראל אייכלר:>
אנחנו צריכים לתפוס את מי שיזייף דרכון, לסגור לו את הפרצה ולא לפגוע באנשים. האנשים עוברים הרבה סבל וכגודל הסבל שהיה פה שנים רבות כך גודל התודה אליכם, חנן, ידידה, גברת מזל והגברת אודליה ואנשי רשות האוכלוסין.

אני רוצה מילה אחרונה לפונה לוי שיזם את זה.

<קרן לוי:>
אני רוצה לשאול שאלה. קודם כל תודה לבשורה הטובה. יש לי שאלה, אחרי התכנית הזאת שניתן את זה בצמוד לאשרת השהייה, מה יהיה במידה ותוקף האשרה יפוג והבנאדם הזה ייסע פה בכבישים בישראל, יהיה לו ביטוח, פתאום יהיה אסור לו לנסוע, אם יהיה לו באמצע שאין לו אז יהיה אסור לנסוע בכבישי ישראל? זה בלתי אפשרי - - -

<חנן אהרון:>
יש לך שאלות טובות.

<אהרון סנדרס:>
כמו שלי נגמר הרישיון מחר בבוקר.

<חנן אהרון:>
מותר לך לנסוע, יש לך ביטוח. בדקתי את זה. 

<היו"ר ישראל אייכלר:>
אה, הוא אומר שהאזרח יכול לנסוע הלאה. אני יכול לנסוע הלאה?

<חנן אהרון:>
השאלה שלו מצוינת. הוא אומר ככה: 'לי יש רישיון תקף' מבחינת תקנות התעבורה לפי סעיף 10 לתקנות התעבורה וגם לתקנות 12 והלאה - - -

<שלומית אבינח:>
מה זה אומר?

<חנן אהרון:>
רגע, הוא שאל שאלה טובה, הוא תלמיד חכם ותראי איזה שאלות יש לו. באמת אני אומר, הוא עשה את כל הבעיות, הוא גרם לזה שאנחנו עכשיו נוציא רישיונות עם תמונה והוא. עכשיו הוא גם ממשיך לשאול את השאלות היפות. 

הוא אומר: 'אני מבחינת תקנות התעבורה', הוא נוהג עם רישיון תקף במדינת ישראל ואם הוא עשה חלילה משהו, הוא נוהג עם רישיון תקף בישראל. זה שהרישיון השהייה שלו אינו תקף אז מול תקנות משרד הפנים הוא בבעיה. זאת אומרת, הוא יובא לדין כשוהה בלתי חוקי בישראל. מבחינת רישיון הנהיגה שהמדינה הנפיקה לו, אין בתקנות התעבורה משהו שאומר שזה כפוף לרישיון השהייה שלו בישראל. זאת אומרת, אין דבר כזה, את זה צריך לחוקק בכנסת.

<היו"ר ישראל אייכלר:>
בשביל מה צריך את זה?

<חנן אהרון:>
לכן אני אומר שהשאלה שלו מצוינת. הוא אומר, אני נותן לפי - - -

<היו"ר ישראל אייכלר:>
הוא שאל לגבי הביטוח.

<חנן אהרון:>
אתם הבנתם מה שאמרתי?

<היו"ר ישראל אייכלר:>
הוא שאל לגבי הביטוח.

<חנן אהרון:>
אני עניתי לו. שאלתו מצוינת ולא רק לגבי הביטוח. האם הוא נחשב כנוהג עם רישיון תקף בישראל או לא, האם מותר לו לנהוג בלי רישיון הרי אסור לו.

<היו"ר ישראל אייכלר:>
אני מוסיף שאלה לגביי, אם פג תוקף הרישיון שלי ואני לא חידשתי אותו ואני נוהג, אני עשיתי עבירה?

<חנן אהרון:>
אבל לו יש רישיון.

<היו"ר ישראל אייכלר:>
ועשיתי ביטוח.
<חנן אהרון:>
לא, מה פתאום. לא, אל תגיד דבר כזה.

<היו"ר ישראל אייכלר:>
אז השאלה שלו בטלה.

<חנן אהרון:>
רגע, אני אחדד את זה. השאלה שלך הפוכה. הרישיון שלו בתוקף - - -

<היו"ר ישראל אייכלר:>
למה?

<חנן אהרון:>
רישיון הנהיגה שלו בתוקף לשנה. תנו רגע להסביר מה הוא אומר. אחרי חצי שנה כבר אין לו רישיון שהייה בישראל, פג משום מה, ביטלו לו את רישיון השהייה בישראל. הוא עם רישיון נהיגה תקף ביד ובלי רישיון שהייה בישראל – זו שאלה מצוינת. אני צריך לתת עכשיו חוות דעת משפטית?

<ורד קירו-זילברמן:>
לא. לא. אני אגיד לך מה. אתם צריכים להצמיד את זה - - -

<היו"ר ישראל אייכלר:>
לא, אני לא חושב, אני מתנגד - - -

<חנן אהרון:>
אין לי את זה בתקנות.

<ורד קירו-זילברמן:>
מה שהוא אומר, הוא אומר שיש לו בעיה והוא צריך - - - -

<חנן אהרון:>
לי אין בעיה, אני נותן את הרישיון.

<אהרון סנדרס:>
הוא שואל מה הקשר לאשרה. זו השאלה. למה זה צריך להיות קשור לאשרה.

<חנן אהרון:>
אני לא קשרתי את זה לאשרה. לא, אני אומר לך שבתוקף. שנייה, תן לי לעזור לך. אני אומר שתוקף הרישיון שאנפיק לך יהיה לפי תוקף השהייה שלך בישראל. זאת אומרת, קיבלתי רישיון שהייה בישראל שנתיים-שלוש שנים, אתה מקבל רישיון נהיגה תקף לשלוש שנים. היה ובמהלך השלוש שנים רישיון השהייה שלך בישראל, מסיבות כאלה ואחרות, לא תקף, האם רישיון הנהיגה שלך תקף או לא. זו שאלה חשובה.

<היו"ר ישראל אייכלר:>
כן, זאת השאלה.

<חנן אהרון:>
זה לא ברור.

<אהרון סנדרס:>
מה הקשר בין זה למשרד הפנים לרישיון?

<חנן אהרון:>
אני אומר שאין קשר. אני, מבחינת רישיון הנהיגה שאני נותן לך הוא תקף לשלוש שנים רק שאתה לא שוהה חוקית בישראל, זה סיפור אחר. אתה לא נוהג בלי רישיון. אין בתקנה קשר בין רישיון הנהיגה לתוקף האשרה שלך.

<אהרון סנדרס:>
אז הרישיון שלי בתוקף, אז תן לי 10 שנים. תן לי 10 שנים, למה אתה - - -

<היו"ר ישראל אייכלר:>
בדיון הבא, נעשה דיון על 10 שנים. היום אני חייב תודה לאנשים האלה. סיימתי וסיכמתי.

<אהרון סנדרס:>
אני יכול רק מילה לגבי הדבר הזה. אני, רישיון האמריקאי שלי פג תוקף בעוד שבועיים. אני נוסע לאמריקה ולא יהיה לי רישיון עד שאני מחדש אותו, זה לוקח קצת זמן. רציתי להוציא - - -דיברתי איתם, רציתי להוציא רישיון בינלאומי על סמך הפתק הזה. הם אמרו לי שבלי או דרכון ישראלי או תעודת זהות ישראלית אין דבר כזה להנפיק רישיון בינלאומי. זאת אומרת, אני לא מרווחים בעצם כלום לגבי הרישיונות הבינלאומיים. זאת אומרת, אם אני רוצה לנסוע לחו"ל, יש רישיון בתוקף פה בארץ, אין לי מה לעשות איתו בחו"ל.
<היו"ר ישראל אייכלר:>
למה שאתה לא תקבל רישיון בינלאומי?

<אהרון סנדרס:>
כי הם אומרים שהם יכולים להנפיק רישיון בינלאומי רק על סמך דרכון ישראלי או תעודת זהות ישראלית.

<היו"ר ישראל אייכלר:>
נו בסדר, יהיה לך. מה היה עד היום, יכולת לקבל רישיון בינלאומי?

<אהרון סנדרס:>
לא. 

<היו"ר ישראל אייכלר:>
אז עכשיו כן תוכל לקבל רישיון בינלאומי. למה לא?

<חנן אהרון:>
לא. לא. הרי אנחנו מנפקים רישיון בינלאומי על פי אמנת ז'נבה ווינה - - -

<שלומית אבינח:>
יש מדינות שכן ויש מדינות שלא.

<חנן אהרון:>
רגע. בכל מדינה כזאת, אם אני זוכר טוב, כל מדינה כזאת כשבא אזרח שרוצה להוציא רישיון נהיגה בינלאומי, אזרח של אותה מדינה הוא צריך דרכון של אותה מדינה לפני שנותנים לו רישיון נהיגה בינלאומי. זאת אומרת, זה לפי אמנת ז'נבה, אני לא זוכר אותה בעל פה, וגם ווינה. כשאנחנו מנפיקים רישיון נהיגה בינלאומי, כל מדינה כזאת שנותנת, זאת אומרת היא מזהה את האדם ויודעת. היא נותנת רישיון נהיגה לאדם שהוא אזרח אותה מדינה ועם דרכון של אותה מדינה. אם הוא לא אזרח אותה מדינה, אז אותה מדינה לא מנפיקה לו רישיון בינלאומי. עד כמה שידוע לי זה לפי האמנות.

<היו"ר ישראל אייכלר:>
אני מציע שבפעם הבאה תעשו פנייה אחרי שזה יתחיל לרוץ. הרי כל דבר חדש אפשר לעכב מאלף סיבות. כשזה יתחיל לרוץ, אם תתקל בבעיה אם אפשר נתקן אותה לפי הצרכים, אם אי אפשר אז לא יהיה לך רישיון בינלאומי, מה לעשות. אני נוסע ברישיון הישראלי בארה"ב ועוד לא עשו לי - - - 
<אהרון סנדרס:>
לא אין כל כך בעיה כי יש לי רישיון אמריקאי, אבל לאלה שעשו רישיון רק פה בארץ אין להם אפשרות לנהוג בחוץ לארץ כי אין להם אפשרות.

<היו"ר ישראל אייכלר:>
אני סיימתי את הדיון.

אני רוצה להודות לכל המשתתפים ולסכם את הדברים.

הוועדה מברכת את משרד התחבורה ואת משרד הפנים על ההישג שהגיעו אליו למתן רישיונות עם כרטיס רגיל ככל אזרח אחר, עם תמונה לפי תוקף השהייה החוקי בישראל.

הוועדה מבקשת תוך חודשיים מהיום, ובתוך הזמן שיהיו ערוכים משרד התחבורה ומשרד הפנים להתחיל להנפיק את הרישיונות האלה. היום מי שיש לו רישיון מנייר יוכל לגשת, כאשר משרד התחבורה יודע על כך, ללשכות הרישוי ולקבל כרטיס רישיון נהיגה כמו כל נהג אחר.

הוועדה מודה לשר התחבורה ולשר הפנים ולמנכ"ל משרד התחבורה ולמנכ"ל משרד הפנים ולמנהלי האגפים פקידי הציבור שעמלו והכינו את התיקון.
<הישיבה ננעלה בשעה 13:55.>

